12 જાન્યુઆરી, 2018એ ભારતની સુપ્રીમ કોર્ટના ચાર વરિષ્ઠ જજની પત્રકાર પરિષદ યોજી. આ ઘટનાને માત્ર રજનું ગજ કરવાના કિસ્સા તરીકે કે કુટુંબ –કલહ તરીકે ન જોવી જોઈએ. આ પત્રકાર પરિષદે આપણને એ વાતનું સ્મરણ કરાવ્યું કે દેશની કોઈ પણ સંસ્થા શંકાથી પર નથી. દરેકમાં સુધારા જરુર છે. નવેમ્બર, 2017એ ચાર જજ- જે.ચેલેશ્વરમ, રંજન ગોગોઈ, મદન લોકુર અને જોસેફ કુરિયને સુપ્રીમ કોર્ટના મુખ્ય ન્યાયમૂર્તિને ઉદ્દેશીને લખેલો પત્ર ઘણું બધું બયાન કરે છે. આ પત્રએ સ્પષ્ટ કર્યું કે ચાર જજની નારાજગી કોઈ એક મુદ્દાને લઈને નથી, પણ સંખ્યાબંધ મુદ્દાઓને કારણે છે. કારણ અને અસર માટે તલપાપડ રહેતા મીડિયાએ આ ઘટનામાં ડિસેમ્બર, 2014માં સેન્ટ્રલ બ્યુરો ઓફ ઈન્વેસ્ટિગેશન(સીબીઆઈ)ના જસ્ટિસ લોયાના મોતનું કારણ જોયું. જસ્ટીસ લોયાના મોત અંગે સુપ્રીમમાં પેન્ડિગ પીટિશનની સુનાવણી માટેની બેન્ચની પસંદગી અંગે જજ નારાજ હોવાનું કારણ અપાયું.